Kære Madskoledeltager og forældre hertil :-)

Vi glæder os meget til at se dig på Madskole i uge xx 20xx på:

Hillerødgade skole
Ørholmgade 8
2200 København N

Temaet for dette års Madskoler er Mormormad anno 2022. Det betyder, at vi skal lave en række traditionelle retter - men med et moderne tvist. Herudover skal vi bl.a. tale om / arbejde med De officielle Kostråd, Nøglehullet, madpild og meget mere. Og der bliver selvfølgelig også masser af tid til leg og hygge.

**Aflevering og afhentning - tidspunkter og procedure**Vi mødes hver dag mellem **kl. 8.45-9.00 i *(køkkenet / skolegården - indsæt hvor I mødes)***, hvor vi frivillige instruktører står klar til at tage imod jer. Afhentning foregår mellem **kl. 15.15 og 15.30 mandag til torsdag.**Fredag afslutter vi ugen med et familiearrangement, hvor jeres forældre inviteres til fernisering og en snack. Vi byder velkommen til familiearrangementet fredag **kl. 14.15** og slutter ca. **kl. 15.30**. Af hensyn til pladsen henstiller vi til, at der max deltager 2 personer per Madskolebarn.

**Morgenmad:** Vi anbefaler, at du har spist morgenmad hjemmefra mandag. Resten af ugen laver vi selv morgenmad, men der kan gå lidt før vi har det færdigt, så spis en lille bid hjemmefra.

**Dette skal du medbringe:**

* Tøj og sko du kan bevæge dig i (både inde og ude)
* Elastik til langt hår
* Et viskestykke og et sæt grydelapper med navn i
* Penalhus – gerne indeholdende farveblyanter / tuscher
* Drikkedunk
* Solcreme på fra morgenstunden og med hvis vejret kræver det

Læg desuden gerne dit sygesikringsbevis i tasken, så vi har det tilgængeligt i tilfælde af, at uheldet skulle være ude (hvilket vi selvfølgelig ikke forventer :-)).

**Mindre madspild på Madskolen:**PåMadskolen går vi op i at mindske madspild. Hvis der er rester tilbage de enkelte dage, kan du få nogle af disse med hjem, så dine forældre også kan smage, hvad du har lavet. Tag derfor en tom madkasse med hver dag, så ser vi, om der er rester at fylde i den.

**Spørgsmål:**Har I spørgsmål i forbindelse med Madskolen, er I velkommen til at kontakte xxx på tlf. nr. xxxxxxxx eller mail xxx@xx.dk.

 **Mange madglade hilsener fra**

**Pia, Hans, Birgitte og Charlotte
Frivillige instruktører på xxx-skole i uge xx**

***Madskoler arrangeres af 4H i et ikke kommercielt samarbejde med Landbrug & Fødevarer og REMA 1000. Madskoler er desuden støttet af Landbrugslotteriet og en række øvrige sponsorer og samarbejdspartnere – se mere på***[*www.madskoler.dk*](http://www.madskoler.dk/)***.***

*4H er en børne- og ungdomsorganisation med rødder i landbruget. De fire H'ere står for en flittig****hånd****, et kvikt****hoved****, et varmt****hjerte****og et godt****helbred****. Formålet med 4H er at skabe selvstændige, nysgerrige, ansvarlige og engagerede børn og unge ved praktiske og kreative aktiviteter i forbindelse med dyr, jord, natur og mad. Læs mere om 4H på www.4H.dk.*